Fit-18 ta' Diċembru 2017, il-Kunsill ġedded il-mandat ta' Elke König bħala president tal-bord uniku ta' riżoluzzjoni tal-UE. Wara li temmet mandat ta' tliet snin bħala l-ewwel president tal-bord, is-Sinjura König ingħatat mandat ġdid għal ħames snin oħra li jibda mit-23 ta' Diċembru 2017. Il-bord ta' sitt membri jissorvelja r-riżoluzzjoni tal-banek li mhumiex vijabbli. Huwa ġie stabbilit fl-2014 taħt il-mekkaniżmu uniku ta' riżoluzzjoni, komponent ewlieni tal-unjoni bankarja tal-UE. Id-deċiżjoni ttieħdet mingħajr diskussjoni waqt laqgħa tal-Kunsill Trasport, Telekomunikazzjoni u Enerġija. Il-Parlament Ewropew approva l-proposta fit-12 ta' Diċembru 2017. L-unjoni bankarja attwalment tinkludi d-19-il pajjiż taż-żona tal-euro, filwaqt li seba' stati membri oħra wkoll indikaw l-intenzjoni tagħhom li jingħaqdu magħha. Il-mandat tal-president tal-bord jista' jiġġedded għal darba biss. Bord uniku ta' riżoluzzjoni Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa